《补蜀汉铙歌十二首 其四 权进妹》
明代·胡应麟

权进妹，托同仇。外戚内疏谐孙刘。包藏祸心蓄愆尤。

床帷甲第图淹留。戈鋋矛戟纷相求。帝握大机与神游。

与神游，众叵测。刘郎欢，孙郎泣。周郎唇乾口燥呼不得。

以头抢地长太息。千秋齿冷笑吴国。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。